Landsrettens dom i sag om retten til domænenavn ændres, således at de appelindstævnte under konkurs skal anerkende, at appellanten er berettiget til at opretholde registreringen af domænenavn
Ret: Højesteret (2. instans)
Faggruppe: Civilsag — Almindelig civil sag
Sagsemner: Ophavsret og eneret;

/

UDSKRIFT
AF

HØJESTERETS DOMBOG

HØJESTERETS DOM
afsagt mandag den 30. marts 2009

Sag 295/2008

Xinox Danmark A/S (Dracco Scandinavia A/S)

(advokat Louise Unmack)

mod

365 Media Scandinavia A/S, nu under konkurs

og

Nyhedsavisen A/S, nu under konkurs

I tidligere instans er afsagt dom af Sø- og Handelsretten den 4. august 2008.

I pådømmelsen har deltaget fem dommere: Poul Sørensen, Per Walsøe, Jytte Scharling,

Thomas Rørdam og Jens Peter Christensen.

365 Media Scandinavia A/S og Nyhedsavisen A/S er ved dekret af henholdsvis 10. oktober

2008 og 1. september 2008 taget under konkursbehandling. Kurator i konkursboerne har

meddelt, at konkursboerne ikke ønsker at udøve partsbeføjelser. Sagen er herefter fremmet på

grundlag af det foreliggende skriftlige materiale og et skriftligt indlæg fra appellanten, Xinox

Danmark A/S (Dracco Scandinavia A/S), jf. retsplejelovens § 386, stk. 2, 3. pkt.

Påstande

Appellanten, Xinox Danmark A/S (Dracco Scandinavia A/S), har nedlagt påstand om, at de

indstævnte, 365 Media Scandinavia A/S under konkurs og Nyhedsavisen A/S under konkurs,

skal anerkende, at Xinox Danmark er berettiget til at opretholde registreringen af domæne-

navnet nyhedsavisen.dk uanset Klagenævnet for Domænenavnes afgørelse af 30. januar

2007.   

Anbringender



/

Xinox Danmark har supplerende anført, at efter at 365 Media Scandinavia A/S og Nyheds-

avisen A/S er gået konkurs, bruger de ikke længere kendetegnet NYHEDSAVISEN, og de har



/

- 2 -

derfor ikke længere en større eller bedre interesse i domænenavnet nyhedsavisen.dk end Xi-

nox Danmark. Kurator har gennem sin meddelelse om, at konkursboerne ikke vil gøre parts-

beføjelser gældende, indirekte tilkendegivet, at heller ikke konkursboerne vil gøre brug af

domænenavnet. Xinox Danmarks opretholdelse af registreringen af domænenavnet er derfor i

hvert fald ikke længere i strid med god domænenavnsskik, jf. domænelovens § 12, stk. 1.

Supplerende sagsfremstilling

Efter konkursen ophørte de indstævnte med at udgive gratisavisen Nyhedsavisen.   

Højesterets begrundelse og resultat

Afgørelsen af, om Xinox Danmark A/S er berettiget til at opretholde registreringen af domæ-

nenavnet nyhedsavisen.dk, beror på en afvejning af Xinox Danmarks interesse i at opretholde

registreringen over for 365 Media Scandinavia A/S under konkurs’ og Nyhedsa visen A/S un-

der konkurs’ interesse i at kunne gøre brug af domænenavnet, jf. herved § 12, stk. 1, i lov nr.

598 af 24. juni 2005 om internetdomæner.

Højesteret finder, at denne afvejning under de nu foreliggende omstændigheder – hvor de

indstævnte konkursboer er ophørt med at udgive Nyhedsavisen, og hvor det efter kurators

erklæring må lægges til grund, at konkursboerne ikke vil gøre brug af domænenavnet nyheds-

avisen.dk – må føre til, at Xinox Danmarks opretholdelse af registreringen af domænenavnet

ikke er i strid med domænelovens § 12, stk. 1, om god domænenavnsskik.   

På det nu foreliggende grundlag tager Højesteret herefter Xinox Danmarks påstand til følge.

Da de ændrede forhold først er indtruffet efter anken til Højesteret, findes ingen af parterne at

burde betale sagsomkostninger til nogen anden part for Sø- og Handelsretten eller for Høje-

steret.

Thi kendes for ret:

365 Media Scandinavia A/S under konkurs og Nyhedsavisen A/S under konkurs skal aner-

kende, at Xinox Danmark A/S (Dracco Scandinavia A/S) er berettiget til at opretholde regi-

streringen af domænenavnet nyhedsavisen.dk.



/

- 3 -

Ingen af parterne skal betale sagsomkostninger til nogen anden part for Sø- og Handelsretten

eller for Højesteret.



/